### Beslutning

Godkendt.

### Sagsfremstilling

## Resume og sagens baggrund

Administrationen koordinerer reguleringen af skadevoldende vildt på kommunens arealer. I Kalundborg Kommune reguleres der i praksis kun råger og måger. Rågereguleringen foregår kun på kommunalt ejede arealer og i situationer, hvor rågekolonien udgør en sundhedsrisiko, typisk som følge af støjgener.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

[adresse]

Kalundborg Kommune har mulighed for at regulere forskellige vildtarter, der skønnes at være til så stor gene, at det går ud over borgernes generelle helbred, typisk grundet støj eller smitterisiko. Disse arter er blandt andre råger og måger, som efter tilladelse fra Naturstyrelsen, myndigheden på området, kan reguleres under særlige vilkår og i et begrænset tidsrum. Ved regulering af råger er det en forudsætning, at kolonien ligger inden for 200 meter af en beboelsesejendom. Reguleringen udføres udelukkende på kommunalt ejede matrikler.

Praksis for regulering af råger

I Kalundborg Kommune sker reguleringen, ved at samarbejdspartnere som jagtforeninger, borgergrupper og andre interessenter udfører opgaven for kommunen på frivillig basis, dog mod en mindre kompensation for udgifter til materialer og kørsel. Denne kompensation udgør den primære udgift ved reguleringsindsatsen. Udgifterne til rågeregulering udgør 10.000-20.000 kr. om året og dækkes på den ordinære drift.

Administrationen er grundlæggende restriktiv i sin tilgang til at regulere råger. Regulering af råger udføres kun, hvor det vurderes, at kolonien er til væsentlig gene for kommunens borgere, og udelukkende hvor mere end fem reder danner en koloni. Der er en generel opmærksomhed på, at der i kommunen også er lokaliteter, hvor rågen får fred.

Afhængig af sæsonen reguleres der råger på 15-25 lokaliteter i hele kommunen. Lokaliteterne udgør blandt andet enkeltstående træer, skove og daginstitutioner, alle i en bymæssig kontekst. Der reguleres primært rågeunger, da regulering af voksne råger vurderes at have lille effekt. Sys Dahl må reguleres i perioden fra den 1. maj til den 15. juni, og der reguleres årligt mellem 500 og 800 fugle.

Over de seneste tre år har Kalundborg Kommune modtaget omkring 35 årlige henvendelser om råger, hvoraf størstedelen er indmeldt via Giv et praj.

Regulering af rågeunger vurderes at være det mest effektive redskab til at begrænse en rågekolonis udbredelse. Dog er det sjældent et redskab til at fortrænge en koloni for bestandigt. Kolonier med over 20 fugle er i praksis meget svære at flytte.

Som alternativ til bortskydning har administrationen afsøgt mulighederne for at udføre følgende tiltag til at begrænse fugle og habitat til kolonier:

* Fjernelse af reder
* Fældning af redetræer
* Beskæring af grene under reder
* Forstyrrelser i form af anlæg af stier under kolonier.

Mange af disse tiltag er dog omkostningstunge og har en begrænset effekt.

## Økonomiske konsekvenser

Ingen økonomiske konsekvenser.